Тегін медициналық көмек пакеті оңтайландырылып жатыр
"Тегін медициналық көмек пакеті оңтайландырылып жатыр"|"https://qamshy.kz/kz/article/38453-tegin-meditsinalyq-komek-paketi-onhtaylandyrylyp-dgatyr"
TITLE: Тегін медициналық көмек пакеті оңтайландырылып жатыр
URL: https://qamshy.kz/kz/article/38453-tegin-meditsinalyq-komek-paketi-onhtaylandyrylyp-dgatyr
META: "Тегін медициналық көмек пакеті оңтайландырылып жатыр"|"https://qamshy.kz/kz/article/38453-tegin-meditsinalyq-komek-paketi-onhtaylandyrylyp-dgatyr"
TOTAL WORDS: 414
DATE: 16:05, 17 мамыр 2018
AUTHOR(S): Erkebulan Nurekesh
TEXT: Халыққа мемлекет есебінен тегін көрсетілетін медициналық қызмет пакеті кезең-кезеңмен оңтайландырылады. Бұл туралы "Әлеуметтік медициналық сақтандыру қоры" КЕАҚ Алматы филиалы директоры Тілеухан Әбілдаев мәлімдеді. Айтуынша, алғашқы кезеңде, яғни, 2018 жылы бастапқы медициналық-санитарлық көмек, консультативтік-диагностикалық көмек шеңберінде көрсетілетін қызметтер тізімін жасау, тұрақты бақылауды қажет ететін созылмалы сырқаттар тізімін қайта қарау, БМСК деңгейінде бақылауға келмейтін сырқаттарды тізімнен алып тастау, әлеуметтік маңызы бар аурулар тізімін оңтайландыру, стационарды алмастыратын көмек деңгейінде жүргізілетін нозологиялар, манипуляциялар мен хирургиялық оталар тізімін қалыптастыру сынды жұмыстар жоспарланған. Екінші кезеңде міндетті әлеуметтік медициналық сақтандыру жүйесін енгізе отырып, ТМККК пакетінің жаңа үлгісін әрі қарай дамыту көзделген. Біздің мақсатымыз, қос пакетті қатар дамыта отырып, шұғыл және кезек күттірметін жағдайға душар болған әрбір адамға көмек көрсету және қоғам үшін маңызы бар сырқаттарды бақылауда ұстау. Қарапайым тілмен айтқанда, бірде-бір адам медициналық көмектен қағылмайды деген сөз. Содан кейінгі кезеңдегі мақсат - тізімді тұрақты түрде жаңартып отыру, ескірген технологиялардан бас тарту. Себебі медициналық технологиялар үздіксіз даму үстінде. Сонымен, ТМККК пакетіне қандай қызмет түрлерін енгізу ұсынылып отыр?. Т. Әбілдаевтың сөзіне сүйенсек, бұған дәрігердің жедел көмегін қажет ететін шұғыл жағдайларда, әлеуметтік маңызы бар ауруларға шалдыққандарға көрсетілетін медициналық көмек жатады. Сондай-ақ, бұл тізімге соңы мүгедектікке әкеп соқтыратын, демографиялық өсімге залал келтіретін жұқпалы емес созылмалы аурулардың негізгі түрлерін, қоршаған ортаға қауіп төндіретін өткір жұқпалы сырқаттарды диагностикалау мен емдеу де кіреді. ТМККК пакетіне кіретін бастапқы медициналық-санитарлық көмек ішінде: профилактикалық екпелер, тоқ ішек, сүт безі, жатыр мойны ісігіне скрининг, қан айналым жүйелерінің ауруларына тексеру, глоукома, 1 жасқа дейінгі балаларды және жүкті әйелдерді қарау, созылмалы ауруларды қадағалау, әлеуметтік маңызы бар сырқаттарды бақылау, жедел жәрдем, зертаналық диагностика, қондырғылардың көмегімен диагностика жасау, созылмалы немесе әлеуметтік аурулар бойынша дәрігердің кеңесі де бар. ТМККК пакетіне ұсынылған консультативтік-диагностикалық көмек түрлері:. - бастапқы медициналық-санитарлық көмек деңгейінде бақылауға болатын созылмалы ауруларды тұрақты бақылау (бұл бойынша 24 түрлі сырқатқа шалдыққан 2, 4 млн адамға көмек көрсетіледі;. - әлеуметтік маңызы бар ауруларды анықтау және емдеу;. &nbsp;. Міндетті әлеуметтік медициналық сақтандыру пакетіне бағасы қымбат лабораторлық диагностика қызметтері, ТМККК пакетіне енбеген сырқаттар бойынша амбулаторлық деңгейде дәрі-дәрмекпен қамтамасыз ету, стационарды алмастыратын көмек, медициналық оңалту және денсаулықты қалпына келтіру сынды қызметтерді енгізу ұсынылып отыр, дейді Тілеухан Шілдебайұлы. &nbsp;. МСҚ Алматы қалалық филиалы директорының сөзінше, МӘМС деңгейіндегі консультативтік-диагностикалық көмекке мынадай қызметтер енуі тиіс:. - ересектерді профилактикалық тексеруден өткізу;. - 18 жасқа дейінгі балаларды скринингтік тексеруден өткізу;. - 18 жасқа дейінгі балаларға, мүгедектер мен зейнеткерлерге, көп балалы аналарға стоматологиялық қызмет көрсету;. - сала мамандарының қабылдауы, кеңесі мен ем-дом шаралары;. - бастапқы медициналық санитарлық көмек деңгейінде бақылауға жатпайтын созылмалы ауруларға шалдыққан науқастарды бақылау;. - бағасы қымбат лабораторлық диагностика;. - инструменталды зерттеу және функционалды диагностика
